ເນໂຕ້ຖິ້ມລະເບີດຢ່າງໜັກ ໃສ່ນະຄອນຫລວງ ຂອງລີເບຍ
ຝູງເຮືອບິນລົບເນໂຕ້ທໍາການໂຈມຕີທາງອາກາດ ຢ່າງໜັກໃສ່ກຸງຕຣີໂປລີ ໃນເຊົ້າວັນອັງຄານມື້ນີ້.
ເຮືອບິນລົບຂອງອົງການເນໂຕ້ໄດ້ທຳການໂຈມຕີຢ່າງໜັກ ຕໍ່ນະຄອນຫຼວງຕຣີໂປລີ ໃນຕອນເຊົ້າຂອງວັນອັງຄານມື້ ນີ້ ພວກທີ່ເຫັນເຫດການກ່າວວ່າ ຢ່າງນ້ອຍໄດ້ຍິນສຽງລະ ເບີດແຕກຂຶ້ນ 5 ຄັ້ງທີ່ນະຄອນຫຼວງລີເບຍແລະກໍເຫັນຄວັນ ໄຟພຸ່ງຂຶ້ນສູ່ທ້ອງຟ້າ ເຈົ້າໜ້າທີ່ລັດຖະບານລີເບຍໄດ້ພາພວກນັກຂ່າວໄປເບິ່ງ ບ່ອນຖືກໂຈມຕີທີ່ໄດ້ຮັບຄວາມເສຍຫາຍຈຳນວນນຶ່ງ ການໂຈມຕີທາງອາກາດຂອງ ເນໂຕ້ໄດ້ຖືກໂຮງການພະ ແນກການນຶ່ງຂອງລັດຖະບານ ທຳລາຍຫໍຄອຍສື່ສານ ແລະເຮັດໃຫ້ແກ້ວໂຮງໝໍແຫ່ງນຶ່ງແຕກ ລາຍງານຂ່າວແຈ້ງວ່າ ບໍລິເວນບ້ານພັກບ່ອນທີ່ຄອບຄົວ ຂອງຜູ້ນຳລີເບຍທ່ານ Moammar Gadhafi ທີ່ອາໄສຢູ່ ນັ້ນກໍອາດຖືກໂຈມຕີນຳດ້ວຍ ການຖິ້ມລະເບີດຢ່າງໜັກຜິດທໍາມະດາໄດ້ມີຂຶ້ນຫລັງຈາກການໂຈມຕີທາງອາກາດຂອງກຸ່ມ ເນໂຕ້ໃນວັນຈັນວານນີ້ ໃສ່ຄັງອາວຸດຂອງລັດຖະບານໃກ້ໆກັບເມືອງ Zintan ໃນພາກ ຕາເວັນຕົກຂອງລີເບຍນັ້ນ ໃນເມືອງທ່າເຮືອ Misrata ທີ່ຖືກປິດລ້ອມ ພວກນັກຕໍ່ສູ້ຝ່າຍກະບົດກ່າວວ່າ ພວກເຂົາເຈົ້າ ໄດ້ໂຈມຕີພວກທະຫານຝ່າຍລັດຖະບານໃຫ້ຖອຍອອກໄປຈາກທີ່ໝັ້ນແຫ່ງຕ່າງໆອ້ອມເມືອງ ດັ່ງກ່າວ ກໍາປັ່ນລໍານຶ່ງທີ່ຮັບເໝົາໂດຍຄະນະກໍາມາທິການລະຫວ່າງຊາດຂອງສະພາກາແດງ ໄດ້ແລ່ນໄປຮອດເມືອງ Misrata ໃນວັນຈັນວານນີ້ ໂດຍໄດ້ນໍາພວກອາຫານສໍາລັບພວກ ທາລົກ 8 ພັນແກ້ວຕະຫລອດທັງອຸບປະກອນສໍາ ລັບໃຊ້ໃນການຜ່າຕັດແລະຜ້າພັນບາດ ແຜທີ່ຕ້ອງການຢ່າງຮີບດ່ວນນັ້ນ